text: VM i Synnejysk vinder Æresrummelpotten
  11 december 2013 kl. 17.43
  Æresrummelpotten blev torsdag uddelt til gruppen bag arrangementet VM i Synnejysk, der blev afholdt i Guderup i August.
  Æresrummelpotten tildeles en person eller institution der har gjort det sjovere, bedre og mere interessant at bo i Sønderjylland, og som har været med til at gøre Sønderjylland kendt. Og VM i Synnejysk har været præcis sådan et arrangement.
  - De har vist den nerve, der viser at sproget binder os sammen. Det er ikke kun en dialekt, det er også en identitet. Det at lave VM i Synnejysk er jo genialt fundet på, siger redaktøren for æ Rummelpot, Sven-Erik Ravn til TV SYD.
  Keld Aaes modtog prisen i dag, men han understreger, at det kun kunne lykkes ved en holdindsats.
  - Det er helt vildt og en stor ære. Næste gang bliver det rigtig stort, siger Keld Aaes til TV SYD.
  FAKTA
  En rummelpotte er et gammelt stykke legetøj, ofte en lerkrukke, overtrukket med en tørret svineblære med et strå i. Dette strå gnides med et par fugtige fingre og laver en skrigende lydPrisen er blevet uddelt cirka 50 gange, og tidligere vindere af prisen tæller prominente navne som Mærsk McKinny Møller, Bertel Haarder og A.P. Hansen.
  
  